Divine

Harris Glenn Milstead (19. lokakuuta 1945 Towson, Maryland, Yhdysvallat – 7. maaliskuuta 1988 Los Angeles, Kalifornia) oli yhdysvaltalainen näyttelijä ja laulaja. Hän käytti drag-kuningattarena nimeä Divine. 
Drag queen- ja kulttielokuvien tähti Divine, syntyjään Harris Glenn Milstead, saavutti kuolemattomuuden räävittömän kulttiklassiko elokuvan "Pink Flamingos" myötä, mutta hän teki myös camp-henkistä tanssimusiikkia. Divinen musiikki kuuluu niin sanottuun Hi-NRG -genreen, hänen hittejään olivat muun muassa "You Think You're a Man" ja "I'm So Beautiful". Baltimoren räikein asukas nousi lopulta kansainväliseksi huonon maun elokuvan ikoniksi – aina shokeeraava ja viihdyttävä transvestiittiesiintyjä, Divine.
Elämäkerta.
Nuoruus.
Divine, syntyi nimellä Harris Glenn Milstead 19. lokakuuta 1945 Marylandissa, Towsonissa, joka on Baltimoren esikaupunki, Harris Bernard Milsteadin (1917–1993) ja Diana Frances Milsteadin (omaa sukua Vukovich) perheeseen. Diana Milstead sai 1940-luvulla useita keskenmenoja, ja Harris Glenn jäi pariskunnan ainoaksi lapseksi.
Kaksitoistavuotiaana Harris Glenn Milstead perheineen muutti toiseen Baltimoren esikaupunkiin, Luthervilleen. Hän valmistui Towson High Schoolista vuonna 1963. 1970-luvulla Milstead esiintyi nimellä Divine lukuisissa näytelmissä New York Cityssä. Eräs hänen rooleistaan oli Pauline Tom Eyenin vankiladraamassa "Women Behind Bars" vuonna 1976. Glenn oli pyöreähkö poika, jota muut koulun pojat kiusasivat hänen pulleutensa ja feminiinisyytensä takia. Lukiossa häntä kiinnosti erityisesti puutarhanhoito, kosmetologia ja tietenkin näytteleminen. Hän työskenteli viitisen vuotta kampaajana ja pyöritti jopa omaa kampaamoa, joka oli lahja vanhemmilta.
Elokuvat.
Kun Glenn oli 12-vuotias, Milsteadit muuttivat läheiseen Luthervilleen kuuden talon päähän samanikäisestä pojasta nimeltä John Waters. Vuosia myöhemmin Glenn ja John löysivät toisissaan luovan liittolaisen, ja he ryhtyivät tekemään yhdessä pienellä budjetilla tabuja rikkovia kulttielokuvia.
Noin vuonna 1966 Glenn sai ensimmäisen roolinsa John Watersin elokuvassa, ja Waters sekä maskeeraaja Van Smith muokkasivat hänestä outouden ruumiillistuman: hahmon nimeltä Divine. Milstead kuului Dreamlanders-nimiseen näyttelijäryhmään, joka oli mukana John Watersin varhaisissa elokuvissa. Watersin elokuvien kautta Divinesta tuli synonyymi räävittömällä drag hahmolle ja asenteelle, joka ei pyytänyt anteeksi. 
Heidän varhaisia yhteistöitään olivat "Roman Candles" (1967), "Eat Your Makeup" (1968) ja "Mondo Trasho" (1969) mutta heidän kuuluisin yhteistyönsä oli uskomaton "Pink Flamingos" (1972), jossa Divine näytteli hahmoa nimeltä "Babs Johnson" – "maailman saastaisin ihminen", joka asuu vaaleanpunaisessa asuntovaunussa kananmunia syövän isoäitinsä, kanoja rakastavan poikansa ja tirkistelevän tyttärensä kanssa.
Divine näytteli myös rikollisuraa tekevää Dawn Davenportia elokuvassa "Female Trouble" (1974), kyllästynyttä kotirouvaa Francine Fishpawta elokuvassa "Hullu haiseva maailma" ("Polyester", 1981), lainsuojatonta Rosie Veleziä elokuvassa "Saluunojen sulotar" ("Lust in the Dust", 1984) sekä Watersin rakastavassa (mutta yhä hieman oudossa) kunnianosoituksessa teinien tanssiohjelmille Ricki Laken äitiä loistavassa elokuvassa "Hairspray" (1988).
Vuonna 1985 Milstead oli Tab Hunterin vastanäyttelijänä elokuvassa "Lust in the Dust". Milsteadilla oli merkittävä osa John Watersin elämää ja uraa valottaneessa dokumenttielokuvassa "Divine Trash by Steve Yeager". Myöhemmin urallaan Milstead näytteli drag-roolinsa ulkopuolella muun muassa elokuvissa "Kuumaveriset", "Hairspray" ja "Out of the Dark". "Hairspray"-elokuvassa hänellä oli kaksi roolia, toinen naisena ja toinen miehenä. Divine oli niin ikään Ursulan hahmon inspiraationa Walt Disney -elokuvassa "Pieni merenneito".
1980-luvun puolivälissä Milstead vieraili Norjan Bergenissä, jossa "Polyester – hullu maailma"-elokuva oli menestynyt hyvin. Live-showllaan hän sai sekä lehdistöltä että yleisöltä supertähden kohtelun. Haastattelussa Bergen Gay Radio -asemalla hän kertoi vain ani harvoin saaneensa yhtä hyvän vastaanoton. Useimmiten hän tunsi olevansa teollinen viihdyttäjä. Koko uransa ajan hän kuitenkin kaipasi ulos Divine-hahmosta, peruukista ja mekosta – ja näyttelikin muutamissa rooleissa ilman dragia myöhemmin elämässään. 
Musiikki.
Näyttelemisen lisäksi Divine loi uraa myös äänitetaiteilijana ja klubivetonaulana. Hän aloitti uransa parilla räävittömällä rock-kappaleella legendaariselle Wax Trax -levymerkille.Vuonna 1979 Divine julkaisi singlen "Born to Be Cheap" chicagolaisen Wax Trax -levy-yhtiön kautta. Nimensä veroinen kappale kuulosti liian halvalta tehdäkseen suurta vaikutusta, Hän yhdisti voimansa tuottaja Bobby Orlandon kanssa, joka oli auttanut myös Pet Shop Boysia uran alkuun. 
Hänen säveltämät syntetisaattoripohjaiset diskokappaleet nostivat Divinen listoille. Divinen Hi-NRG-musiikki menestyi 1980-luvulla. erityisesti Pohjois- ja Etelä-Amerikassa, Euroopassa ja Australiassa. Yhdysvalloissa Divinen suurimpia hittejä olivat "Native Love" (sija 21 Club Play Singles -listalla). Erityisen suurta menestys oli seksuaalivähemmistöjen parissa, mutta valtavirran listoilla sijoitukset olivat vaisuhkoja. Vuonna 1982 Divine julkaisi kappaleen "Shoot Your Shot", josta tuli välitön hitti homoklubeilla ja kultalevy Hollannissa, "Shoot Your Shot" nousi sijalle 39 Yhdysvalloissa.
Seuraava single "Shake It Up" ei noussut listoille, mutta vuoden 1983 "Love Reaction" oli välitön menestys. Bobby Orlando oli varastanut kappaleeseen bassolinjan ja melodian New Orderin kappaleesta "Blue Monday", ja vaikka tuottaja väitti yhtyeen ryhtyneen oikeustoimiin, New Orderin mukaan näin ei koskaan tapahtunut – he jopa kunnioittivat Divinea pukemalla roudarinsa drag-asuun laulamaan "Love Reactionin" eräällä keikallaan.
Divine työskenteli myös Stock-Aitken-Waterman -tiimin kanssa, joka tunnetaan mm. Kylie Minoguen ja Dead or Aliven taustalta, Britanniassa Divinen varhainen tuotanto julkaistiin Design Communications -levymerkillä Vuoden 1984, "Stock Aitken Waterman -"tuotantoa oleva single "Think You're a Man" ylsi Ison-Britannian Top 20 -listalle ja johti Divinen esiintymiseen kuuluisassa "Top of the Pops" -televisio-ohjelmassa. Kappale oli Divinen suurin hitti Britanniassa. Sitä seurasivat "I'm So Beautiful", "Walk Like a Man" ja "Twistin' the Night Away" 
Kuolema.
Vuonna 1988 Milstead valittiin Peggy Bundyn äidin osaan FOX-yhtiön uuteen televisiosarjaan "Pulmuset" ("Married... With Children"). Hän kuoli ennen kuvauksia 42-vuotiaana Los Angelesissa. Kuolinsyyksi todettiin kardiomegalia eli sydämen laajentuma. Vuonna 1989 Divine kuoli yllättäen laajentuneeseen sydämeen 42 vuoden iässä, mutta hänen musiikkinsa elää yhä monilla kokoelmalevyillä.
Music Video Distribution julkaisi vuonna 2000 kaksi Divinen live-esiintymistä sisältävän DVD:n "Shoot Your Shot / Live at the Hacienda".